Sass (aadlisuguvõsa)

**Sass** ehk **Saß** (harvem ka Sasse, Sachse) on Saaremaa, Liivimaa ja Kuramaa aadlisuguvõsa. 

Saaremaa Saßidest on teateid alates 1453, kui Hinrick Saß omandas pandina Kappeli küla (hilisem pärusvaldus Sassi mõis).
 
16. sajandil liikusid suguvõsa esindajad ka Liivimaale ja alates 17. sajandist on neid mainitud ka Kuramaal. Tänapäeva Riia aladel kuulus neile Zasa mõis, samanimeline mõis kuulus neile ka Jēkabpilsi lähistel.

Sassi suguvõsa liikmed olid introdutseeritud 1650. aastast Rootsi rüütelkonda tituleerimata aadlisuguvõsana nr 382 all ja kantud 1741. aastal Saaremaa rüütelkonna aadlimatriklisse nr 81 all, Liivimaa rüütelkonna aadlimatriklisse 1747. aastal nr 11 all ning 1853. aastal Liivimaa rüütelkonna aadlimatriklisse, paruni tiitliga Ferdinand Alexander von Sass (1794–1873)  järglastega nr 399	all.
## Suguvõsa liikmeid
*Reinhold Sachse (ka Reinolt Sasse, Sachs, Sass; surnud 1560), Liivimaa aadlik ja väejuht Saaremaa Valjala kihelkonna Sassi mõisnik (saksa k. *Cabbil*).
*Heinrich von Sass (surnud 1660), Rootsi sõjaväelane (oberst), Riia lossi ja kindluse komandant (1649), Nöteborgi asehaldur  (1655), Liivimaa Riia kreisi Zasa mõisnik, introdutseeritud 1650. aastast Rootsi rüütelkonda nr 382
*Friedrich von Sass (surnud 1689), Saaremaa rüütelkonna peamees 1655–1661, Saaremaa maanõunik, Sassi ja Loode mõisnik (saksa k. *Lodenhof*)
*Otto Jürgen von Sass (surn. 1693), Sassi, Loode mõisnik
*Otto Friedrich von Sass (surn. 1730), Saaremaa maanõunik, maakohtu assessor, Loode mõisnik
*Jürgen (Georg) Friedrich von Sass (1715–1783), Saaremaa maamarssal ja Saaremaa maanõunik, Kuressaare  alammaakohtu assessor, Kasti, Kaarma ja Jööri mõisnik
*Gideon Heinrich von Sass (1736–1808), Kuramaa rüütelkonna maamarssal (1775–1786)
* Georg Friedrich von Sass/Saß (1751–1810), Saaremaa maamarssal 1800–1806 ja Saaremaa maanõunik, Tõlluste, Kasti, Nurme, Kaunivere, Anijala mõisnik ja Ilpla mõisa rentnik
*Andreas Burchard Friedrich von Sass (1753–1815), (*[[:ru:Засс, Андрей Павлович|Засс, Андрей Павлович]]*), Venemaa keisririigi sõjaväelane (kindralleitnant)
*Gideon Heinrich von Sass (1770–1830), (*[[:ru:Засс, Андрей Андреевич|Засс, Андрей Андреевич]]*), Venemaa keisririigi sõjaväelane (kindralleitnant)
*Otto Johann von Sass (1776–1831), Venemaa keisririigi sõjaväelane (major), Kareda mõisnik
*Friedrich August von Sass (1775–1857), Venemaa keisririigi sõjaväelane (kindral), kaubanduskomissar, tõeline riiginõunik
*Georg *Reinhold* von Sass (1778–1838), Venemaa keisririigi sõjaväelane (suurtükiväepolkovnik), Muratsi mõisnik
* Peer (Peter) Anton von Sass (1782–1832), Saaremaa maamarssal  1816–1818, Saaremaa maanõunik, Kasti mõisnik
*Christoph Alexander von Sass (1782–1843), (*[[:ru:Засс, Александр Павлович|Засс, Александр Павлович]]*), Venemaa keisririigi sõjaväelane  (kindralleitnant)
*Balthasar Heinrich von Sass (1789–1848), maakohtu assessor, kihelkonnakohtuniku asendaja, Käesla, Kärla mõisnik
*Cornelius Heinrich Johann von Sass (1793–1857) (*[[:ru:Засс, Корнилий Корнилиевич|Засс, Корнилий Корнилиевич]]*), Venemaa keisririigi sõjaväelane (kindraladjutant)
*Parun *Ferdinand* Alexander von Sass (1794–1873), Saaremaa maanõunik, Tõlluste, Pihtla mõisnik. 1853. aastast Liivimaa rüütelkonna aadlimatriklis, järglastega nr 399 all.
*Georg Otto Ewald von Sass (1797–1883) (*[[:ru:Засс, Григорий Христофорович|Засс, Григорий Христофорович]]*), Venemaa keisririigi sõjaväelane  (ratsaväekindral) 
**Karl* Georg von Sass (1817–1902), Saaremaa maanõunik ja Saaremaa rüütelkonna konvendisaadik, Sandla, Järumetsa mõisnik
*Ferdinand *Arthur* von Sass (1837–1871), filosoofiadoktor, looduseuurija, Eikla mõisnik
**Robert* Reinhold Ferdinand von Sass (1843–1911), Saaremaa kreisikohtu sekretär, Saaremaa rüütelkonna konvendisaadik, Tõlluste ja Rootsiküla mõisnik
*Georg August *Ewald* von Sass (1849–1930), jurist, Liivimaa Maakrediitseltsi ülemsekretär, direktor ja 2. sekretär Riias
*Oswald Heinrich von Sass (1856–1913), Saaremaa kunstnik ja mõisnik
*Hartwig Arthur Ferdinand von Sass (1857–1909), ajakirjanik Saaremaal, ajalehe Arensburger Wochenblatt ja Saarlane väljaandja ning Saaremaa rüütelkonna konvendisaadik, Laimjala mõisnik
*Parun Karl Albert Saß, (1860–1931), Kasti mõisnik,  Saaremaa rüütelkonna konvendisaadik, Saaremaa Üldkasuliku Ühingu president aastail 1926–1929 
*Parun Karl Georg *Friedrich* von Sass (1898–1931), Vabadussõjas Balti rügemendi koosseisus vabatahtlik
*vabahärra Eduard Heinrich Hartwig Reinhold von Sass (1900–1946), Saksa sõjaväelane (ooberstleitnant), Teise maailmasõja lahingute ajal oli ta Saksa vägede okupeeritud Velikije Luki linna garnisoni ülem.
*Joachim von Sass (1902–1990), filmikunstnik

## Viited

## Välislingid
*Essen, Nicolai von: Genealogisches Handbuch der Oeselschen Ritterschaft, Sass
*Transéhe-Roseneck, Astaf von, Genealogisches Handbuch der livländischen Ritterschaft. 2 Sass
*Sass nr 382, www.adelsvapen.com